[](https://www.google.no/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwj4vtmYp77XAhVpYZoKHRT_BcUQjRwIBw&url=https://www.amcar.no/Aktuelt/2789/ledig%2Bstilling.html&psig=AOvVaw2dmqTF0wkPKlWYjhCmFiko&ust=1510757161690165)**AMCAR tilsluttet**

**REFERAT FRA MEDLEMSMØTE nr. 3/2020**

Dato: Onsdag 11.03.2020 kl. 19.00 – 20.45 Sted: Nattlandsveien 104.

Kl. 19.10 ønsket formannen velkommen til årets tredje møte og informerte at i dag var det

V 8 dagen, så timingen var god med dagens foredrag.

Han gikk så videre på bilde quiz fra rundskrivet.

Bilde 1 var en Bantam med Hardanger registrerings nummer.

Bilde 2 Fra Odda med en Opel Kadett 1967.

Bilde 3 Fra Olav 5. Plass-tidligere Ole Bulls Plass og tidligere Dickens med en Ford A.

Bilde 4 Inndalsveien ved Fridalsveien og Hope Mat med en Triumph Herald til venstre på bilde.

Bilde 5 Bussen var en Dodge men hvor bildet var fra var usikkert, muligens Tysse i Samnanger?

Bilde 6 Hvor bilde var fra med Ford Galaxie Country var også usikkert, men at dette var et vanlig syn på våren var sikkert. Bil typen ble ofte brukt som taxi og kombinert ambulanse.

Siste bilde var Seljestad ved Solfonn Hotel.

Videre etterlyste han medlemmer til å stille på dugnad ifbm Ulven marked den 25. april hvor det består i vakthold på 1-2 timer for hver og oppfordret medlemmer til å skrive på liste som ble sirkulert.

Han tok også denne gang en liten demonstrasjon av Digitalarkivets register med søk av bilnummer med utgangspunkt fra bilfirmaet Jæger sin jubileums brosjyre hvor det var avbildet en Buick av litt ukjent grunn, siden Jæger ikke solgte dette bilmerket. Den ble funnet som en 1926 modell, selv om bilde var litt uklart for å gjenkjenne visse detaljer og ikke hele registrerings nummer var synlig.

Kl. 19.40 ga han ordet til kveldens foredragsholder Ivar Stav som har vært flere ganger hos oss. Denne gang var tema ‘Fra A til B og V 8 Ford 1932 og Ford alfabetet ‘

T-Ford’n ble som kjent bygget i 15 mill. eksemplarer i løpet av 18 år og ble på slutten gammeldags. A-Ford ble introdusert på slutten av 1927 og var produsert frem til mars 1932 i nesten 5 mill. eksemplarer. Chevrolet kom med sin 6 syl. i 1929 noe som utkonkurrerte Ford sin 4 sylindret modell. Ford kom med sin B modell våren 1932 med V 8 motor som var den første lav priset og masse produsert bil med V 8 (221 cu.in med opprinnelig 65 hk). Bilen hadde en mer formet ramme enn A-Ford og større akselavstand.

Karosseriet kom i veldig mange varianter inkludert som både lastebil og buss.

Modellen ble populær også som forbryternes favoritt. Karosseriet var litt gammeldags i forhold til andre merker og design utviklingen var stor på denne tid frem til krigen.

Ford produserte tilsvarende biler ved sine fabrikker i England og Tyskland, men som mange har opplevd er ikke alle deler like. Disse hadde også egne modeller som modell Y, C eller Junior i 1935, også Ford Eifel som var produsert i Tyskland og i Danmark mellom 1935 og 1940 som var bygget på engelske C-plattform med 4 sylindret motor.

Det ble vist mange bilder av de forskjellige modeller.

Han avsluttet kl. 20.15 og fikk applaus og ble belønnet med foreningens fleece jakke.

15 deltakere møtte. (lavere enn normalt sikkert pga Corona virus frykt)

CS/ref